สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 20 ก.ค.60
21 ก.ค. 2560

ดัชนีดาวโจนส์ตลาดหุ้นนิวยอร์กปิดลบ เมื่อคืนนี้ (20 ก.ค.) เนื่องจากหุ้นกลุ่มธุรกิจค้าปลีก ซึ่งรวมถึงหุ้นโฮม ดีโปท์ ต่างพากันร่วงลงอย่างหนัก หลังจากบริษัทเซียร์ส โฮลดิ้งส์ ซึ่งเป็นห้างค้าปลีกยักษ์ใหญ่ของสหรัฐ ประกาศจับมือเป็นพันธมิตรทางธุรกิจกับอเมซอน อย่างไรก็ตาม ดัชนี Nasdaq ยังคงปิดทำนิวไฮ เพราะได้ปัจจัยหนุนจากผลประกอบการที่แข็งแกร่งของบริษัทไมโครซอฟท์
ดัชนีเฉลี่ยอุตสาหกรรมดาวโจนส์ปิดที่ 21,611.78 จุด ลดลง 28.97 จุด หรือ -0.13% ดัชนี S&amp;P500 ปิดที่ 2,473.45 จุด ลดลง 0.38 จุด หรือ -0.02% และดัชนี Nasdaq ปิดที่ 6,390.00 จุด เพิ่มขึ้น 4.96 จุด หรือ +0.08%
 
ตลาดหุ้นยุโรปปิดลบ เมื่อคืนนี้ (20 ก.ค.) หลังจากนายมาริโอ ดรากี ประธานธนาคารกลางยุโรป (ECB) ได้ส่งสัญญาณการปรับวงเงิน QE ในเดือนก.ย. ขณะที่นักวิเคราะห์คาดการณ์ว่า ECB เตรียมประกาศแผนลดวงเงิน QE ในช่วงเวลาดังกล่าว
ดัชนี Stoxx Europe 600 ปรับตัวลง 0.4% ปิดที่ระดับ 384.07 จุด
ดัชนี DAX ตลาดหุ้นเยอรมันปิดวันที่ 12,447.25 จุด ลดลง 4.80 จุด หรือ -0.04% ดัชนี CAC-40 ตลาดหุ้นฝรั่งเศสปิดที่ 5,199.22 จุด ลดลง 16.85 จุด หรือ -0.32% และดัชนี FTSE 100 ตลาดหุ้นลอนดอนปิดที่ 7,487.87 จุด เพิ่มขึ้น 56.96 จุด หรือ +0.77%
 
ดัชนีตลาดหุ้นลอนดอนปิดทำสถิติสูงสุดในรอบหนึ่งเดือน เมื่อคืนนี้ (20 ก.ค.) ด้วยแรงหนุนจากการพุ่งขึ้นของหุ้นยูนิลีเวอร์ หลังผู้ผลิตและจัดจำหน่ายสินค้าอุปโภคและบริโภครายใหญ่ดังกล่าวเปิดเผยผลประกอบการที่แข็งแกร่ง
ดัชนี FTSE 100 เพิ่มขึ้น 56.96 จุด หรือ +0.77% แตะที่ 7,487.87 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบ เมื่อคืนนี้ (20 ก.ค.) เนื่องจากนักลงทุนเทขายทำกำไร ก่อนที่การประชุมของรัฐมนตรีกระทรวงน้ำมันจาก 5 ชาติของโอเปก จะมีขึ้นในวันจันทร์ที่ 4 ก.ค.ที่ประเทศรัสเซีย
สัญญาน้ำมันดิบ WTI ส่งมอบเดือนส.ค. ลดลง 33 เซนต์ หรือ 0.7% ปิดที่ 46.79 ดอลลาร์/บาร์เรล โดยสัญญาเดือนส.ค.ได้ครบกำหนดส่งมอบแล้วในวันพฤหัสบดีที่ 20 ก.ค.
สัญญาน้ำมันดิบเบรนท์ส่งมอบเดือนก.ย. ลดลง 40 เซนต์ หรือ 0.8% ปิดที่ 49.30 ดอลลาร์/บาร์เรล
 
สัญญาทองคำตลาดนิวยอร์กปิดบวก เมื่อคืนนี้ (20 ก.ค.) โดยได้แรงหนุนจากสกุลเงินดอลลาร์ที่อ่อนค่าลงเมื่อเทียบกับยูโร หลังจากนายมาริโอ ดรากี ประธานธนาคารกลางยุโรป (ECB) ส่งสัญญาณเกี่ยวกับการพิจารณาปรับวงเงินการซื้อพันธบัตรตามมาตรการผ่อนคลายเชิงปริมาณ (QE) ในเดือนก.ย.
สัญญาทองคำตลาด COMEX (Commodity Exchange) ส่งมอบเดือนส.ค. เพิ่มขึ้น 3.50 ดอลลาร์ หรือ 0.28% ปิดที่ระดับ 1,245.50 ดอลลาร์/ออนซ์
สัญญาโลหะเงินส่งมอบเดือนก.ย. เพิ่มขึ้น 4.8 เซนต์ หรือ 0.29% ปิดที่ 16.345 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 9 ดอลลาร์ หรือ 0.97% ปิดที่ 933.20 ดอลลาร์/ออนซ์
สัญญาพัลลาเดียมส่งมอบเดือนก.ย. ร่วงลง 11.55 ดอลลาร์ หรือ 1.3% ปิดที่ 847.60 ดอลลาร์/ออนซ์
 
สกุลเงินยูโรแข็งค่าขึ้น เมื่อเทียบกับดอลลาร์สหรัฐ ในการซื้อขายที่ตลาดนิวยอร์กเมื่อคืนนี้ (20 ก.ค.) ด้วยแรงหนุนจากถ้อยแถลงของนายมาริโอ ดรากี ประธานธนาคารกลางยุโรป (ECB) ซึ่งส่งสัญญาณเกี่ยวกับการพิจารณาปรับวงเงินการซื้อพันธบัตรตามมาตรการผ่อนคลายเชิงปริมาณ (QE) ในเดือนก.ย.
ยูโรแข็งค่าขึ้นเมื่อเทียบกับดอลลาร์สหรัฐ ที่ระดับ 1.1625 ดอลลาร์ จากระดับ 1.1518 ดอลลาร์ ในขณะที่ปอนด์อ่อนค่าลงแตะ 1.2976 ดอลลาร์ จากระดับ 1.3025 ดอลลาร์ และดอลลาร์ออสเตรเลียแข็งค่าขึ้นที่ระดับ 0.7961 ดอลลาร์ จากระดับ 0.7957 ดอลลาร์
ดอลลาร์แข็งค่าขึ้นเมื่อเทียบกับเยน ที่ระดับ 111.87 เยน จากระดับ 111.79 เยน แต่อ่อนค่าลงเมื่อเทียบกับฟรังก์สวิส ที่ระดับ 0.9515 ฟรังก์สวิส จากระดับ 0.9553 ฟรังก์สวิส